पुराने नोट के साथ धराए युवक को जेल
रांची| सुखदेवनगर पुलिस ने 10.86 लाख पुराने नोट के साथ गिरफ्तार बानो मंजिल रोड निवासी राशिद मुस्तफा को जेल भेज दिया। इससे पहले राशिद ने पुलिस को बताया कि वह लोगों से पुराने नोट यह कह लेता था कि उसका एक रिश्तेदार एनआरआई है। वह कुल राशि का 15 फीसदी कमीशन लेकर पुराने नोट एक्सचेंज करा देगा। पुलिस अब आरोपी के उस रिश्तेदार की तलाश कर रही है, जिसे वह एनआरआई बता रहा है। कोतवाली डीएसपी भोला प्रसाद सिंह ने प्रेस कांफ्रेंस में बताया कि राशिद के पिता गुलाम मुस्तफा वकील हैं। राशिद उन्हीं के साथ मुंशी का काम करता है। राशिद के खिलाफ एफआईआर दर्ज की गई है। आईटी को भी सूचना दे दी है कि पुराने नोट के साथ एक युवक धराया है।
hin_Deva hin_Deva